DIRECȚIA COMUNICARE

**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 26.05.2024, ora 08.00 – 27.05.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 27.05.2024, ora 07.00**

**RÂURI**

**Debitele au fost** **relativ staționare**, exceptând râurile din bazinele hidrografice: Crişuri, Timiş, Bârzava, bazinele superioare ale Jiului, Lotrului, Cibinului, Prahovei, cursul superior al Prutului, bazinul inferior al Someşului şi cursul inferior al Mureşului, unde au fost în scădere.

Debitele se situează în general la valori sub mediile multianuale lunare, cu coeficienți moduli cuprinși între 30-70%, mai mici (sub 30% din normalele lunare) pe râurile din bazinele hidrografice: Iza, Tur, Lăpuș, Târnave, Bega Veche, Moravița, Caraș, Cerna, Vedea, Siret (exceptând cursurile superioare ale Buzăului, Trotușului, Bistriței, Moldovei), cursul mijlociu și inferior al Prutului, cursul superior al Mureșului, pe cursul inferior al Ialomiței, pe unii afluenți din bazinele Oltului, Argeșului și din bazinul inferior al Jiului.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în general staționare**, exceptând râurile din Dobrogea, unde vor fi în creştere ca urmare a precipitațiilor sub formă de aversă prognozate şi propagării.

Pe râurile din bazinele Crişurilor, Timişului, pe cursul superior al Prutului şi cursurile inferioare ale Someşului şi Mureşului debitele vor fi în scădere.

Sunt posibile creşteri de niveluri şi debite pe unele râuri mici din sud-estul țării ca urmare a precipitațiilor sub formă de aversă prognozate și propagării.

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 26-27.05.2024 **a fost staționar, având valoarea de** **5100 m3/s**, sub media multianuală a lunii **mai (7950 m3/s).**

În aval de Porţile de Fier debitele au fost în scădere pe sectoarele Gruia-Bechet și Isaccea-Tulcea și în creștere pe sectorul Corabia-Galați.

**Debitul la intrarea în ţară** (secţiunea Baziaş) **va fi în creștere (5200 m3/s).**

În aval de Porţile de Fier debitele vor fi în creștere la Gruia și pe sectorul Turnu Măgurele–Tulcea și în scădere pe sectorul Calafat-Corabia.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 26 mc/s;

-r. Dâmbovița: ac. Văcărești: 5 mc/s;

-Der. CA2: 0,3 mc/s;

-Der. Mircea Vodă: 1,5 mc/s.

**A.B.A. Crişuri**

Debitul râului Barcău în secțiunea Nușfalău este 0,49 mc/s;

Debitul râului Crișul Alb în secțiunea Crișcior este 1,665 mc/s.

**2.** **Situaţia meteorologică în intervalul 26.05.2024, ora 09.00 –27.05.2024, ora 06.00**

**În ţară** valorile termice au avut ușoare variații față de intervalul anterior, dar au fost în continuare peste mediile caracteristice perioadei în cea mai mare parte a teritoriului. Au fost înnorări și pe areale mici s-au semnalat averse slabe, după-amiaza la munte, spre seară în Maramureș și Transilvania, unde au fost și descărcări electrice, iar din a doua parte a nopții în Moldova, Dobrogea și estul Munteniei. În rest cerul a fost variabil spre senin. Vântul a suflat slab și moderat, cu unele intensificări la altitudini mari în Carpații Meridionali, în special în vestul acestora, izolat în Transilvania și cu viteze mai mici în sudul Banatului, al Moldovei și în deltă. Temperaturile maxime s-au încadrat între 19 grade la Sulina și 29 de

grade la Brăila și Holod, iar la ora 06 se înregistrau 1 grad la Joseni și Miercurea Ciuc și 20 de grade la Dumbrăvița de Codru. La sfârșitul intervalului s-a format ceață pe suprafețe foarte mici în vest.

**La Bucureşti** vremea s-a menținut frumoasă și caldă. Cerul a fost variabil, mai mult senin dimineața și noaptea, iar vântul a suflat slab și moderat. Temperatura maximă a fost de 27 de grade la Afumați și Băneasa și 28 de grade la Filaret, iar la ora 06 se înregistrau 7 grade în Băneasa și 10 grade la Afumați și Filaret.

**3. Prognoza meteorologică în intervalul 27.05.2024, ora 09.00-28.05.2024, ora 9.00**

**În ţară** valorile termice diurne vor fi mai scăzute decât în ziua anterioară în sud, centru și est, în timp ce în restul țării nu vor avea variații semnificative. Cerul va fi variabil, cu înnorări accentuate și averse în Dobrogea și Moldova, unde vor fi însemnate cantitativ (peste 15...25 l/mp), local la munte, pe suprafețe mici în Transilvania și Muntenia și izolat în celelalte regiuni. Pe alocuri vor fi descărcări electrice și condiții de grindină. Vântul va sufla slab și moderat, cu intensificări ziua, viteze în general între 45 și 60 km/h, în centru, sud-est și zonele montane, iar cu totul trecător și la intensități mai mici și în restul teritoriului. Temperaturile maxime se vor încadra între 17 și 29 de grade, iar cele minime

vor fi cuprinse între 5 și 16 grade.

**La Bucureşti** valorile termice diurne vor fi mai scăzute decât în ziua anterioară. Cerul va avea înnorări și trecător va ploua slab. Vântul va avea unele intensificări ziua, dar va sufla slab și moderat pe parcursul nopții. Temperatura maximă va fi în jurul a 23 de grade, iar cea minimă de 10...13 grade.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**A.P.M. Dâmbovița** informează telefonic că în seara zilei de 26.05.2024 s-a produs un incendiu în care au ars cca 300 kg de deșeuri pe raza satului Gămănești din comuna Conțești, fiind afectată o suprafață de cca 50 mp. Echipajele I.S.U. Dâmbovița au intervenit pentru stingere.

**În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția Comunicare**